### ΟΜΗΡΟΥ ΟΔΥΣΣΕΙΑ

### Γενική θεώρηση της *Φαιακίδας*

**Στόχοι**: οι μαθητές:

* να κατανοήσουν την πρόληψη και προοικονομία της *Φαιακίδας*
* να κατανοήσουν τη δομική λειτουργία της *Φαιακίδας*.

**1.** *Φαιακίδα* = ραψωδίες ζ – ν 209

**2.** Πρόληψη / προειδοποίηση της *Φαιακίδας* → ε 39-42 / στη β΄ αγορά των θεών.

**3.** Πώς **προοικονομείται** η *Φαιακίδα*: → ε 307-309: ο Οδυσσέας, ταξιδεύοντας με τη σχεδία για την Ιθάκη, φτάνει κοντά στη Φαιακίδα → ε 317-318: εκεί τον αντιλαμβάνεται ο Ποσειδώνας και προκαλεί τρικυμία → ναυάγιο του Οδυσσέα → 378-380: επέμβαση της Ινώς → 426-427: επέμβαση της Αθηνάς.

**4**. Εκτός από το ότι η Φαιακίδα αποτελεί έναν σταθμό στον νόστο του ήρωα, σχεδιάζεται από τον ποιητή για να δοθεί η δυνατότητα να ακουστούν οι περιπέτειες του ήρωα.

**5.** Οι περιπέτειες των 2 πρώτων χρόνων περιέχονται στις ραψωδίες ι – μ . Αυτές τις αφηγείται ο ίδιος ο Οδυσσέας, σε α΄ πρόσωπο, στον Αλκίνοο και τους άλλους Φαίακες, το δεύτερο βράδυ της διαμονής του στο παλάτι των Φαιάκων → «Αλκίνοου Απόλογοι».

**6.** Την 8χρονη περιπέτειά του μετά, στο νησί της Καλυψώς, αφηγήθηκε ήδη ο ίδιος ο Οδυσσέας, σε α΄ πρόσωπο, στην Αρήτη, το πρώτο βράδυ της διαμονής του στο παλάτι των Φαιάκων → ραψωδία η 265-328 → «Αρήτης Απόλογος».

**7.** Αυτή η **τεχνική** κατά την οποία **η αφήγηση των περιπετειών του Οδυσσέα από τον ίδιο** σε α΄ πρόσωπο, στο παλάτι των Φαιάκων, **ενσωματώνεται**, με τη μορφή της αναδρομικής αφήγησης, μέσα **στην κύρια αφήγηση του Ομήρου**, που αφορά στις τελευταίες 41 μέρες του νόστου του Oδυσσέα, λέγεται **εγκιβωτισμός. Συνδυάζεται με την τεχνική in medias res. Βλέπε και σχολικό εγχειρίδιο σ. 114.**

### Εργασία:

Αφού αναφέρετε τις περιπέτειες του Οδυσσέα από την Τροία μέχρι την Ιθάκη με χρονολογική σειρά, να περιγράψετε την τεχνική του εγκιβωτισμού όπως την εφαρμόζει ο ποιητής στην *Οδύσσεια*.

Σχηματική παράσταση του εγκιβωτισμού της *Οδύσσειας*

